راگنی کی کھوج میں

کتاب راگنی کی کھوج میں پروفیسر ڈاکٹر نجیبہ عارف کی روحانی تلاش و جستجو کی کہانی ہے جسے سوانحی ناول بھی کہا جاتا ہے اور ایک معروف صوفی پروفیسر عبید اللہ درانی کا تذکرہ بھی۔  نجیبہ عارف اکادمی ادبیات پاکستان کی پہلی خاتون صدر نشین ہیں۔ آپ ایک نام ور تخلیق کار، مترجم اور محقق ہیں، تخلیقی اعتبار سے شاعری، فکشن، رپورتاژ نگاری آپ کی دل چسپی کے عکاس ہیں۔محترم محمد عبید اللہ درانی صاحب کہ جن کا وصال نجیبہ سے ان کی واقفیت سے پہلے ہو چکا تھا، اس صاحب اسرار کو جاننے کے لیے یہ کتاب لکھی گئی۔شکیل خان، ’’نجیبہ عارف کی راگنی اور کھوج‘‘، آوازہ، 6 جنوری 2021، aawaza.com.
اس کتاب میں انھوں نے ایک جدید انسان کی فکری کشمکش، روحانی پیاس اور صوفی ازم کے لطیف اسرار و رموز بیان کیے ہیں۔

 ناقدین کی رائے 

 سلمیٰ اعوان : کتاب ایک منجھی ہوئی تخلیق کار کا شاہکار ہے۔سلمیٰ اعوان، ’’نجیبہ عارف کی آپ بیتی 'راگنی کی کھوج میں' کمال فن کا شاہکار ہے‘‘، نیا دور، 3 اکتوبر 2023، urdu.nayadaur.tv. حد درجہ دلچسپ ذات اور سماج کے چھوٹے چھوٹے دلچسپ واقعات کے ساتھ چلتی، روانی کے ساتھ بہتی، کہیں آپ کو مسکرانے پر مجبور کرتی، کہیں آپ کو غمگین کرتی، کہیں خود آپ کو الجھن میں ڈالتی، کہیں آپ سے اختلاف کرتی فہم و دانش اور اسرار کے جہان آپ پر کھولتی ہے۔ محمد سلیم الرحمن جیسے مایہ ناز ادیب کے اس بیان کی مکمل تائید کرتی ہوں کہ میں نے بھی نجیبہ کی کتاب کو ناول کی طرح پڑھا ہے اور واقعی یہ جانی ہوں کہ اس کے پراسرار کردار اور واقعات اپنی انفرادیت کے باعث بے حد انوکھے اور سچے ہیں۔ کتاب کا آخری حصہ عبیداللہ خان درانی کی "حیات اور کہاں چلے سادھورے" ان کے افکار کا نمائندہ ہے۔ خدا گواہ ہے آپ کے چودہ طبق روشن ہوتے ہیں۔ 

 شکیل خان: "تیرھویں اردو کانفرنس کے تیسرے روز یاسمین حمید صاحبہ نے آن لائن” راگنی کی کھوج میں” کے بارے میں بڑی مفصل گفتگو کی، سادہ اور دل نشیں انداز میں نپی تلی بات کرنا یاسمین حمید صاحبہ کو اہل ادب میں ممتاز کرتا ہے۔ کتاب اور اس کی مختلف جہات کا ذکر یاسمین حمید صاحبہ نے جس طرح اپنی گفتگو میں کیا وہ سن کر کتاب پڑھنے کا شوق دوچند ہو گیا۔ ""سادہ الفاظ، سلامت اور روانی سے ادا کیے گئے جملے کہ جن میں کوئی ٹیڑھ نہیں ہے، کوئی رنگین بیانی نہیں ہے کسی جگہ تعریفوں کا طومار نہی ہے، ہر بات کھلی کھلی، سچی سچی، حقیقت یہ ہے کہ کہ اس کتاب کو اگر خودنوشت کہا جائے تو یہ اس کی تعریف سے آگے ہے۔ اس میں ایک اچھے ناول کی سی تازگی اور حسن بیان پایا جاتا ہے۔ بہت بہت شکریہ نجیبہ عارف اتنی اچھی کتاب لکھنے کا، ہم توقع کرتے ہیں کہ آپ مزید ہمیں بابا جی محمد عبیداللہ درانی صاحب کی اس محبت بھری دنیا کے بارے میں بتاتی رہیں گی۔"<ref
name="Aawaza-ShakilKhan2021" />

 سلیم سہیل: اس کتاب میں قاری کے لیے اتنے سائبان ہیں جن کے نیچے وہ دیر تک سستا سکتا ہے۔ کچھ سفر ہیں۔ ان اسفار میں نجیبہ کے قلم نے تخیل کی بارگاہ میں سیس نوائی ہے۔ اس تقدس نے اس کے قلم میں تکریم پیدا کی ہے جس کے سبب ایسی ستھری نثر نے چہرہ دکھایا ہے جس کی خواہش کی جا سکتی ہے۔ اس کتاب کو کسی تبصرے کی مدد سے نہیں سمجھا جا سکتا. یہ کتاب کیفیت کا شماریاتی جائزہ ہر گز نہیں. یہ کتاب رضا ہے۔ اس میں کہیں کہیں اطمینان کے ایسے جزیرے ہیں جن کی تلاش ہر خوش نصیب کو رہتی ہے۔ اس کتاب میں قبولیت ارتداد پر غالب ہے۔ من سے من کا ملن ہے۔ نجیبہ کے مشاہدے میں جتنے لوگ بھی آئے یا جن لوگوں کو اس نے اس کتاب میں جگہ دی ہے وہ سارے کے سارے ایسے ہیں جن سے مل کر یا جن کی باتیں سن کر زندگی بوجھ نہیں لگتی. سب اپنے اپنے راستے پر دوسروں کا راستہ بند کیے بغیر رواں ہیں۔ لکھاری نے ہر عمل کو تہذیب بنا دیا ہے۔ اس کتاب کی خواندگی سے جو کیفیت پیدا ہوتی ہے وہ حیرت کی ہے.

 حوالہ جات